PATVIRTINTA

Raseinių Šaltinio progimnazijos

direktoriaus 2021 m. balandžio 14 d.

įsakymu Nr. V1-70

PRITARTA

Raseinių Šaltinio progimnazijos

tarybos 2021 m. balandžio 6 d.

nutarimu (protokolo Nr. V10-3)

PRITARTA

Raseinių rajono savivaldybės

administracijos

direktoriaus 2021 m. balandžio 13 d.

įsakymu Nr. A1 -346

**FILOSOFIJA**

„Mokykla nėra pasirengimas gyvenimui, o pats gyvenimas.“ J. Dewey.

Tačiau gyvenimas mokykloje - žymiai intensyvesnis ir sudėtingesnis bendravimo, kūrybos, augimo ir auginimo prasme.

Kad jaunas žmogus laimingai gyventų augindamas ir kurdamas save, labai svarbu, kad jis būtų sveikas, saugus savo šeimoje.

Padėti augti ir kurtis jaunai asmenybei gali tik žmogus sąžiningas, harmoningas savo vidumi, įžvelgiantis ir padedantis prasmingai panaudoti kartais giliai po pralaimėjimo griuvėsiais pasislėpusius gabumus.

**VIZIJA**

Raseinių Šaltinio progimnazija – mokykla, siekianti užtikrinti įvairių poreikių ir individualių galimybių mokinių efektyvų ugdymąsi, kurianti ir įgyvendinant įtraukiojo ugdymo nuostatas. Skirtybės progimnazijoje toleruojamos ir vertinamos kaip ištekliai, tikima, kad kiekvienas gali mokytis ir išmokti.

**MOKYKLOS MISIJA**

Mokykloje vyrauja pagarbos vienas kitam atmosfera, mokyklos darbuotojų ir mokinių santykiai grįsti žmogiškomis vertybėmis, atrandami ir panaudojami visi galimi materialieji ir žmogiškieji ištekliai, skatinantys mokymąsi, dalyvavimą ir pažangą.

**VERTYBĖS**

|  |  |
| --- | --- |
| Tolerancija | Pagarba kitiems, supratimas ir pripažinimas, kad kiekvienas turi teisę būti kitoks nei mes. |
| Bendrystė | Atvirumas bendravimui ir bendradarbiavimui, socialinės partnerystės stiprinimas. |
| Mokymas(is) | Pažintinių galių stiprinimas. Saviraiškus dalyvavimas ir džiaugsmas mokymo(si) veiklose. |
| Atsakomybė | Pareiga atsakyti už elgesį, veiklą, pasirinkimus, priimtus sprendimus. |
| Kūrybiškumas | Gebėjimas kelti naujas idėjas, originaliai mąstyti, greitai orientuotis ir priimti sprendimus. |

**PROGIMNAZIJOS VYSTYMOSI KRYPTYS**

|  |
| --- |
| **Informacinės komunikacinės technologijos** |
| Tai įdomus mokymasis išnaudojant šiuolaikinių technologijų teikiamas galimybes. Mokytojai geba išnaudoti technologijų teikiamas galimybes ugdymo individualizavimui, mokinių mokymosi motyvacijai stiprinti. Pasitelkiant išmaniąsias technologijas stebima ir planuojama asmeninė pažanga, pagal kiekvieno mokinio poreikius ir darbo tempą pritaikomos užduotys. |
| **Socialinė emocinė gerovė** |
| Mokykla - žmonės ir santykiai, tai esminis socialinis kapitalas. Pagarba ir atsakomybė sau ir kitiems, supratimas ir pripažinimas, pasitikėjimas, dėmesys vienas kitam, matyti ir jausti kiekvieną. Solidarių ir bendruomeniškų santykių stiprinimas, veikimas kartu, emociškai saugi aplinka. Socialinių emocinių įgūdžių stiprinimas bendruomenėje. |
| **Ugdymo turinys** |
| Profesionalumo stiprinimas ir pasirengimas dirbti su nauju ugdymo turiniu. Tarpusavyje suderintos programos, kūrybiškas ugdymo turinio pasirinkimas ir kompetencijų ugdymas dalyku. Ugdymas planuojamas ir organizuojamas remiantis mokinio poreikių ir patirties pažinimu. Stebima kiekvieno mokinio individuali pažanga ir teikiamas grįžtamasis ryšys. |

**IŠORINĖS APLINKOS ANALIZĖ (PESTE)**

**Politiniai teisiniai veiksniai**

1. *Lietuvos pažangos strategija „Lietuva 2030”* apima valstybės viziją ir raidos prioritetus bei jų įgyvendinimo kryptis iki 2030 metų. Valstybės vizija „Lietuva – sumani šalis, kurioje gera gyventi ir dirbti“. Išskiriamos pažangai svarbios vertybės – atvirumas, kūrybingumas ir atsakomybė bei 3 pažangos sritys: visuomenė, ekonomika ir valdymas. Pokyčiai šiose srityse įtvirtins pažangos vertybes ir remsis darnaus vystymosi principais. Pokyčių tikimasi šiose srityse: 1) sumani visuomenė; 2) sumani ekonomika; 3) sumanus valdymas. Strategijai įgyvendinti parengtas 2021-2030 m. Nacionalinis pažangos planas – pagrindinis valstybės plėtros strateginis dokumentas.
2. *2021-2030 metų Nacionalinis pažangos planas* (patvirtintas 2020 m. rugsėjo 9 d. Lietuvos Respublikos Vyriausybės nutarimu), kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos bei saugumo srityse. Šis dokumentas strategiškai apsprendžia ir visuomenės švietimo srities laukiamus pokyčius, kuriuos ketinama realizuoti per išsikeltus strateginius tikslus. 2021-2030 m. Nacionaliniame pažangos plane numatyti strateginiai tikslai, dalis tikslų, susijusių su švietimo sritimi: pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą; didinti švietimo įtrauktį ir veiksmingumą, siekiant atitikties asmens ir visuomenės poreikiams; stiprinti tautinį ir pilietinį tapatumą, didinti kultūros skvarbą ir visuomenės kūrybingumą.

3. *Lietuvos Respublikos švietimo įstatymas* (su vėlesniais pakeitimais). Vykstant švietimo reformai Švietimo įstatymas koreguotas, papildytas, pakeisti tam tikri Švietimo įstatymo straipsniai, 2011 m. parengta nauja įstatymo redakcija.

1. *Valstybinė švietimo 2013-2022 metų strategija.* Parengta siekiant sutelkti švietimo bendruomenės pastangas esminiams pokyčiams švietimo srityje, tęsia Lietuvos švietimo raidos strateginį planavimą. Esminiai bruožai: - mokymas(is) visą gyvenimą (LT 2030, Europos Sąjungos (toliau – ES) politika, ŠMM politinio lygmens diskusijos); - kūrybinė visuomenė (LT 2030, ES šalių kūrybiškumo indeksas - 32 rodikliai). Šį dokumentą aktualizuoja Lietuvos Respublikos švietimo, mokslo ir sporto ministerijos 2021-2023 metų strateginis veiklos planas, įtvirtinantis šį strateginį tikslą: Lietuvos švietimas – veiklios, solidarios ir besimokančios visuomenės tvarus pagrindas.

5. *Raseinių rajono savivaldybės 2021-2030 metų strateginiame plėtros plane* patvirtinta plėtros iki 2030 m. vizija - Raseinių kraštas – modernus piligrimystės centras, patrauklus gyventi, investuoti ir svečiuotis - bei plėtros prioritetai: darni aplinka gyventi, gyva piligrimystė, sumanus verslas ir ūkis. Plane numatyti ir svarbiausi švietimo srities prioritetai - plėtoti inovatyvią švietimo sistemą, ugdančią iššūkiams pasiruošusias, aktyvias, savarankiškas ir kūrybingas asmenybes; kurti palankią aplinką pilietinės visuomenės vystymuisi; formuoti aktyvią jaunimo politiką, įgalinančią jaunimo saviraiškos ir savirealizacijos galimybes.

**Ekonominiai veiksniai**

Lietuva orientuojasi į modernų, žiniomis grindžiamą ūkį, todėl žiniomis besiremianti ekonomika tampa prioritetiniu Lietuvos siekiu. Šalies ekonominiai rodikliai (bendrasis vidaus produktas, bendras gyventojų skaičius, gimstamumo rodiklis, mokyklinio amžiaus vaikų skaičiaus mažėjimas, padidėjęs nedarbas arba apribotos darbo galimybės dėl ilgalaikio karantino bei globalinės pandeminės situacijos, bei kiti pokyčiai darbo rinkoje) veikia ir daro įtaką visos šalies švietimui.

Pagal Raseinių rajono savivaldybės strateginį plėtros planą 2021-2030 metams švietimo įstaigų materialinė bazė yra atnaujinama tik iš dalies, ugdymo naujovių diegimas pedagoginiame procese nepakankamai finansuojamas. Mažėjantis mokinių skaičius rajone daro įtaką švietimo sistemos turimų išteklių panaudojimui ir mokytojų darbo krūviui.

Turima patirtis įsisavinant ES paramą yra nepakankama, todėl iškyla grėsmė mažiau gauti ES lėšų.

Raseinių rajono savivaldybės strateginiame plėtros plane 2021-2030 metams numatytas ugdymo įstaigų patalpų rekonstravimas sudarys sąlygas gerinti edukacines aplinkas, jas pritaikant saugiam ir įvairiapusiam mokinių ugdymui.

**Socialiniai, demografiniai veiksniai**

Lietuvoje, paskelbus ekstremalią situaciją dėl COVID-19, padidėjo socialinė atskirtis ir psichologinės pagalbos poreikis. Tampa aktualūs mokinių sveikatingumo klausimai, lemiantys kasmet vis labiau didėjančią visuomenės vertybių krizę, iškreipiamas demokratijos supratimas, mažėja visuomenės dvasingumas, atjauta.

Nuolatinis gyventojų skaičius 2020 m. pradžioje Raseinių rajono savivaldybėje – 31 225. Gyventojų tankis sudaro vos 20,3 gyventojų km2 (Lietuvos vidurkis 42,8). Tai yra pats mažiausias rodiklis Kauno regione. Raseinių rajono savivaldybei būdingas nuolat mažėjantis gyventojų skaičius. Lietuvos statistikos departamento 2019 m. duomenimis Raseinių rajone gyveno 31 918 gyventojai: 14 939 vyrai ir 16 979 moterys. Miesto gyventojų dalis rajone sudarė 39,5 proc., kaimo – 60,5 proc. Nuo 2008-2019 m. gyventojų sumažėjo 20,9 proc. Savivaldybėje, lyginant su Lietuvos vidurkiu, yra mažas vaikų skaičius iki 12 metų, o pagyvenusių žmonių dalis viršija Lietuvos vidurkį.

Asmenų, gyvenančių skurdo rizikoje ar socialinėje atskirtyje, skaičius, mažėjantis kultūros centrų ir kultūros centrus, muziejus lankančių dalyvių skaičius, skatina visuomenėje ryškėjančią ekonominę ir kultūrinę diferenciaciją. 1 000 gyventojų tenkančių socialinės rizikos šeimų Raseinių rajono savivaldybėje skaičius (7,96) vis dar viršija Lietuvos rodiklį (3,4).

Nemokamą maitinimą gauna 215 Progimnazijos mokinių (valstybė visiems priešmokyklinio ugdymo grupės vaikams ir 1 klasių mokiniams skiria nemokamą maitinimą, tokių mokinių yra 103), 110 mokinių į mokyklą atvyksta iš Raseinių rajono gyvenviečių, 7 mokiniai gyvena Raseinių pagalbos šeimai namuose. Mažinant mokinių socialinę atskirtį, Progimnazija daug dėmesio ir pastangų skiria prevencinei veiklai, vertybinių nuostatų formavimui, asmeninės kultūros ugdymui(si).

# **Technologiniai veiksniai**

Visuomenė pasižymi aukštu kompiuteriniu ir kitų informacinių technologijų naudojimo raštingumu. Remiantis Lietuvos statistikos departamento [IT](https://osp.stat.gov.lt/statistikos-terminu-zodynas?popup=true&termId=5252) naudojimo namų ūkiuose tyrimo duomenimis, 2020 m. asmeninius kompiuterius namuose turėjo 76,7 proc. (2019 m. – 76,7 proc.), interneto prieigą – 82,1 proc. (2019 m. – 81,5 proc.) namų ūkių. Mieste kompiuterius ir interneto prieigą namuose turėjo atitinkamai 79,8 ir 83,9 proc. (2019 m. – 79,2 ir 83,2 proc.) namų ūkių, kaime – 69,9 ir 78,1 proc. (2019 m. – 70,9 ir 77,7 proc.).

2020 m. internetu naudojosi 83,1 proc. visų 16–74 m. amžiaus gyventojų (2019 m. – 81,6 proc.). Internetas daugiausia buvo naudojamas ryšiams, naujienoms sužinoti, informacijos paieškai ir bankininkystei: ryšiams internetą naudojo 78,5 proc. (2019 m. – 76,3 proc.) 16–74 m. amžiaus gyventojų, 74,0 proc. (2019 m. – 74,3 proc.) skaitė naujienas, siuntėsi laikraščius, žurnalus 73,4 proc. (2019 m. – 68,6 proc.) ieškojo informacijos apie prekes ir paslaugas, 67,6 proc. (2019 m. – 64,7 proc.) naudojosi internetinės bankininkystės paslaugomis, 66,4 proc. (2019 m. – 62,3 proc.) siuntė / gavo elektroninius laiškus, 64,7 proc. (2019 m. – 57,4 proc.) susirašinėjo realiu laiku rinkdami tekstą (pvz., per „Skype“, „Messenger“, „WhatsApp“, „Viber“, „Snapchat“), 63,5 proc. žiūrėjo vaizdo medžiagą naudodamiesi dalijimosi paslaugomis, pvz., „YouTube“, o 61,5 proc. (2019 m. – 60,6 proc.) bendravo socialiniuose tinkluose.

Viešosiomis e. paslaugomis bent kartą per metus naudojosi 57,7 proc. (2019 m. – 54,7 proc.) 16–74 m. amžiaus gyventojų, informacija iš valstybės institucijų, viešųjų paslaugų įstaigų interneto svetainių bent kartą per metus - 53,7 proc. (2019 m. – 49,3 proc.). 2020 m. pagal amžių aktyviausiai naudojosi viešosiomis e. paslaugomis 25-34 m. asmenys - 84,7 proc.

Bendrojo ugdymo mokyklose 2019–2020 mokslo metais buvo daugiau nei 102 tūkst. kompiuterių (2018–2019 mokslo metais – 96 tūkst.), iš jų beveik 95 tūkst. (2018–2019 mokslo metais – 90 tūkst.) prijungti prie interneto, daugiau nei 73 tūkst. (2018–2019 mokslo metais – 68 tūkst.) buvo naudojami mokymo tikslams. Išaugo 100 mokinių mokyti naudojamų kompiuterių skaičius: 2019–2020 mokslo metais 100 mokinių teko 22,5 kompiuterio (2018–2019 mokslo metais – 21,2).

**VIDAUS IŠTEKLIŲ ANALIZĖ**

**Organizacinė struktūra**

Progimnazijai vadovauja direktorius. Veiklą koordinuoja trys direktoriaus pavaduotojai ugdymui. Progimnazijoje veikia savivaldos institucijos: progimnazijos taryba, mokytojų taryba, mokinių taryba, metodinės grupės.

2004 m. rugsėjo 24 d. Lietuvos Respublikos juridinių asmenų registre įregistruotas tėvų klubas „Šaltinis“.

2008 m. rugsėjo 29 d. Lietuvos Respublikos juridinių asmenų registre įregistruotas mokyklos sporto klubas „Šaltinėlis“.

2010 m. lapkričio 5 d. Lietuvos Respublikos juridinių asmenų registre įregistruotas mokyklos užsienio kalbų edukacinis centras.

2020-2021 mokslo metais pradėjo 658 mokiniai, sudaryta 28 klasių komplektai, iš kurių – 1 – priešmokyklinio ugdymo grupė, 15 - pradinių klasių, 12 - 5-8 klasių komplektų.

**Žmogiškieji ištekliai**

Įstaigoje patvirtinta 84,04 etato. Progimnazijoje dirba 52 mokytojai, 5 pagalbos mokiniui specialistai, 20 darbuotojų. Yra įsteigti 6,25 mokytojo padėjėjo etatai ir dirba 8 mokytojo padėjėjai. Mokytojų kvalifikacinės kategorijos: 4 mokytojai ekspertai, 37 mokytojai metodininkai, 10 vyresniųjų mokytojų, 3 mokytojai, 2 specialistai, 1 mokytojas be kategorijos. Didėjantis mokinių tėvų (globėjų, rūpintojų) aktyvumas, visuomenės dėmesys sudaro galimybes plėsti progimnazijos ryšius, bendradarbiavimą. Progimnazijai trūksta žmogiškųjų resursų rengiant Europos Sąjungos remiamus projektus.

**Materialiniai ištekliai**

Bendras mokyklos patalpų plotas - 7128,49 m2. Mokykloje yra 52 dalykiniai kabinetai, sporto salė, aktų salė, kalbų laboratorija su 3D klase, multifunkcinis centras su biblioteka, aktyvaus laisvalaikio zona. Atsižvelgiant į mokinių skaičių, patalpų, mokomųjų kabinetų pakanka, užtenka tinkamo dydžio mokyklinių suolų, apsirūpinimas IT priemonėmis yra geras. Progimnazija turi galimybę kasmet atnaujinti savo turimą IKT bazę, įsigyti modernių mokymo(si) priemonių.

2021 m. baigtas įgyvendinti mokyklos rekonstravimo projektas „Raseinių rajono Šaltinio vidurinės mokyklos pastato Raseiniuose, Ateities g. 23, rekonstravimas“. Finansavimo šaltiniai: Švietimo mokslo ir sporto ministerijos lėšos - 299 998,00 Eur.

2020 m. baigtas įgyvendinti projektas „Raseinių miesto bendrojo ugdymo įstaigų efektyvumo didinimas“. Buvo atlikti paprastojo remonto darbai: sienų, lubų, grindų remontas, durų keitimas, atitvarų išmontavimas, pertvarų sistemų montavimas, elektros instaliacijos ir šviestuvų keitimas. Bendras suremontuotų patalpų plotas sudaro 552 kv. Remiantis šiuolaikinių mokymosi erdvių kūrimo idėjomis, įrengtos 2 naujos modernios edukacinės erdvės 1-8 klasių mokiniams: multifunkcinė erdvė ir aktyvaus laisvalaikio zona. Nupirkti baldai, kompiuterinė įranga, sporto įranga, vaizdo ir garso aparatūra bei kiti daiktai. Sukurtos erdvės funkcionalios, lengvai pertvarkomos ir pritaikomos skirtingiems ugdymo(si) poreikiams: pamokoms ir popamokinei veiklai, individualiam, darbui grupėmis, mokymuisi su mokytojais ar savarankiškai. Bendros projekto lėšos – 79 484,25 Eur. Iš jų: ES lėšos – 67 561,61 Eur; VB lėšos – 5 961,32 Eur; SB lėšos – 5 961,32 Eur.

2020 m. įgyvendintas projektas „Raseinių Šaltinio progimnazijos Raseiniuose, Ateities g. 23 sporto aikštyno atnaujinimas (stadiono kapitalinis remontas)“. Projekto vertė – 363 598,45 Eur. Finansavimo šaltiniai: Valstybės investicijų programos lėšos (Švietimo įstaigų sporto aikštynų atnaujinimo programa) – 346 000,00 Eur, Raseinių rajono savivaldybės biudžeto lėšos – 17 598,45 Eur. Projekto lėšomis atnaujinta futbolo aikštės žolės danga, įrengti bėgimo takai (3 bėgimo juostų pilnu stadiono perimetru, 3 juostos 100 m bėgimui), įrengtas šuolio į tolį sektorius, įrengta lauko teniso (kvadrato) aikštelė, atnaujinta krepšinio aikštelė, įrengta pusinė krepšinio aikštelė, atnaujinta paplūdimio tinklinio aikštelė, pastatytas kamuolių gaudymo tinklas, atliktas universalios žaidimų aikštelės remontas, suprojektuoti ir įrengti gimnastikos treniruokliai „Parkour“, pastatyti suoleliai. Visas sporto aikštynas aptvertas tvora, įrengtas jo apšvietimas, pastatytos vaizdo stebėjimo kameros. Aikštynas pritaikytas neįgaliųjų poreikiams.

**Finansiniai ištekliai**

Progimnazija yra finansiškai savarankiška. Direktorius yra progimnazijos finansinių išteklių valdytojas ir atsako už mokyklos turto lėšų efektyvų, racionalų panaudojimą vadovaujantis viešosios teisės principais. Mokyklos veikla finansuojama iš Savivaldybės biudžeto ir valstybės tikslinės dotacijos. Papildomos lėšos pritraukiamos gaunant projektų finansavimą, rėmėjų ir 1,2 proc. gyventojų pajamų mokesčio paramą. Mokykla turi paramos gavėjo statusą (suteiktas 2004 m. balandžio 13 d.). Progimnazijai klasės krepšelio lėšų pakanka ugdymo planui realizuoti, mokytojų kvalifikacijai tobulinti ir būtiniausioms mokymo priemonėms, vadovėliams įsigyti. 2019 m. įvestas etatinis mokytojų darbo apmokėjimas.

Mokyklos finansiniai ištekliai didinami ir išnuomojant turimas patalpas.

**Ryšių, informacinės, komunikavimo sistemos ir aprūpinimas informacinėmis technologijomis**

##### 

##### Raseinių Šaltinio progimnazijos mokiniai ir kiti bendruomenės nariai gali naudotis 214 kompiuteriais. 178 kompiuteriai yra prijungti prie internetinio UAB „Progmera“ ryšio, interneto greitis yra iki 100 MB/s. Įgyvendinant projektą „Saugios elektroninės erdvės vaikams kūrimas“, įrengta 18 bevielio tinklo prisijungimo taškų, prie kurių gali prisijungti visi mokyklos pedagogai ir mokiniai su jiems priskirtais autentifikavimo duomenimis. Naudojamasi elektroninio pašto paslaugomis, Mokinių registru (MR), Pedagogų registru (PR), Nacionalinio egzaminų centro duomenų perdavimo sistemomis KELTAS ir DIVEMO, Švietimo valdymo informacine sistema ŠVIS, elektroniniu dienynu (TAMO), aSc tvarkaraščių programa, tiesiogine internetine apklausų sistema IQES Online Lietuva, Nesimokančių vaikų ir mokyklos nelankančių mokinių informacine sistema (NEMIS), Elektronine socialinės paramos šeimai informacine sistema (SPIS), Personalo valdymo sistema (PVS), Dokumentų valdymo sistema (DVS) KONTORA, Elektronine draudėjų aptarnavimo sistema (EDAS).

##### Progimnazijos darbuotojai naudoja „Microsoft“ „SharePoint“ programą kaip saugią vietą, kurioje gali laikyti, tvarkyti, bendrinti ir pasiekti informaciją iš bet kurio įrenginio,

##### Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Mokiniams, jų tėvams (globėjams, rūpintojams) žinios apie mokyklos veiklą skelbiamos vietos ir šalies žiniasklaidoje, interneto tinklalapyje http://www.saltiniomokykla.lt/, socialiniame tinkle Facebook https://www.facebook.com/saltiniomokykla/, https://www.youtube.com/channel/UCrP7dPImXywq3S8kE2kQgFA.

##### Progimnazija turi AB „TELIA“ laidinio fiksuoto ryšio 2 abonentinius, 6 mobilaus ryšio operatoriaus UAB „TELE 2“ abonentinius numerius, kuriais naudojantis tarpusavyje kalbamasi nemokamai. Visų progimnazijos pagalbos mokiniui specialistų, mokytojų darbo vietos kompiuterizuotos, daug organizacinės technikos: 39 daugialypės terpės projektoriai, 126 nešiojami kompiuteriai, 72 planšetiniai kompiuteriai, 17 interaktyvių lentų. Įsigytos mokomųjų dalykų kompiuterinės programos - Eduka, „Eduten Playground”, Edusensus, e-Test, internetinė biblioteka „Vyturys“ ir kt. Progimnazijoje įrengti du informacinių technologijų kabinetai, kuriuose yra 52 kompiuterizuotos darbo vietos. Įrengtas multifunkcinis centras, kuriame įdiegta konferencinė vaizdo ir garso perdavimo įranga, interaktyvus ekranas, pedagogai gali naudotis daugiafunkciniu kopijavimo ir spausdinimo aparatu, 24 vienetų planšetinių kompiuterių komplektu. Įrengta išmanioji klasė su kalbų laboratorijos programine įranga bei 3D projekcija. Šio kabineto įranga ir įdiegtos programos padeda 1-8 klasių mokiniams efektyviau mokytis gamtos mokslų, matematikos, kalbų ir kt. Trijuose kabinetuose įdiegtos konferencinės vaizdo ir garso sistemos, kurios leidžia ugdymo procesą organizuoti hibridinio ugdymo būdu, lygiagrečiai derinant skirtingus mokymo(si) būdus, t. y. dalis mokinių mokosi kontaktiniu būdu mokykloje, o kita dalis - nuotoliniu būdu namuose. Nuotolinio ugdymo procesui užtikrinti naudojamasi Google G Suite for Education programų rinkiniu, kuris yra suderintas su Gmail paštu, Google disku, Google dokumentais, YouTube ir kitais Google įrankiais. Nuotolinės vaizdo pamokos organizuojamos naudojant Zoom programą.

##### Progimnazija dalyvauja projekto „Informatika pradiniame ugdyme“ pradinio ugdymo informatikos turinio kūrimo ir išbandymo veiklose. Tikslas - padėti pradinių klasių mokiniams ugdyti(s) informacinį mąstymą ir gebėjimus, sumaniai naudotis šiuolaikinėmis technologijomis, siekiant veiksmingai mokyti(s) visų dalykų, įgyti skaitmenines kompetencijas.

##### Visi mokytojai yra baigę kompiuterinio raštingumo technologinės ir edukologinės dalies kursus. Didėjanti informacinių technologijų, duomenų valdymo ir apdorojimo skaitmeninėms priemonėmis, interneto tinklo plėtra mažina mokinių tėvų (globėjų, rūpintojų) poreikį lankytis mokykloje ir tėvų (globėjų, rūpintojų) susirinkimuose.

##### Atsižvelgdama į bendras IT tendencijas, Raseinių Šaltinio progimnazija kuria šiuolaikišką modernią mokymo(si) aplinką, aprūpintą technologinėmis priemonėmis, ir nuolat skatina pedagogus tikslingai jomis naudotis. Atnaujinta progimnazijos technologijų bazė leidžia mokytojams dirbti šiuolaikiškais būdais, gerėja prieiga prie ugdymo turinio, tačiau dėl per didelės technologijų įtakos gali nukentėti mokinių raštingumas, sumažėti fizinis aktyvumas, pablogėti sveikata, gali atsirasti gyvo bendravimo stoka. Technologijos gali tapti skaitymo demotyvavimo įrankiu, o informacijos perteikimas elektroninėmis priemonėmis gali silpninti bendruomenės narių santykius.

**RASEINIŲ ŠALTINIO PROGIMNAZIJOS SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| 1. Naudojama įranga ir mokymo priemonės yra įvairios, atitinka šiuolaikinius ugdymo reikalavimus, pagal poreikį atnaujinamos. (3.1.1., MVKĮ, 2020, SELFIE, 2019) 2. Skaitmeninė infrastruktūra yra tinkama mokyti ir mokytis naudojantis skaitmeninėmis technologijomis (SELFIE, 2019) 3. Mokyklos interjeras yra jaukus, erdvės funkcionalios. Aplinka – sveika ir palanki mokytis. (3.1.2., MVKĮ, 2020) 4. Mokytojai žino, ko siekia ugdydami mokinius. Keldami tikslus mokytojai atsižvelgia į mokinių asmeninę, socialinę ir kultūrinę padėtį. (4.3.1., MVKĮ, 2020) 5. Mokytojai planuoja savo meistriškumo augimą, mokosi pasinaudodami įvairiomis galimybėmis bei siekia nuolatinio tobulėjimo. (4.3.2., MVKĮ, 2020) 6. Mokiniams yra svarbu mokytis, jie jaučia atsakomybę už savo mokymąsi. (NMVA, 2020, MVKĮ teminis įsivertinimas, 2020) 7. Pasiekimų vertinimas mokiniams yra aiškus (NMVA, 2020) 8. Per paskutinius 2 mėnesius mokiniai iš kitų mokinių nesityčiojo (NMVA, 2020) 9. Ugdymo veiklos vieną kitą papildo ir tarpusavyje dera. Pamokų tvarkaraščiai sudaryti taip, kad būtų optimalūs ir mokiniams, ir mokytojams. (2.1.2., MVKĮ, 2020) 10. Mokyklos personalas laiko save komanda, siekiančia bendrų tikslų. Mokytojai mokosi drauge ir vieni iš kitų. (4.7., MVKĮ, 2020) 11. Mokytojai dirba kaip savo srities profesionalai. (4.3.1., MVKĮ, 2020) | 1. Nepakankamas mokinių tarpusavio bendravimas ir bendradarbiavimas pamokose, žemas savivaldumas mokantis (2.3.1., MVKĮ, 2020) 2. Žema mokinių savivoka ir savivertė. Dalis mokinių nemoka tinkamai elgtis stresinėse situacijose, spręsti iškilusių problemų. (1.1.1.,MVKĮ teminis įsivertinimas, 2020) 3. Neišnaudojamos visos galimybės organizuojant ugdymą gamtoje, įmonėse, muziejuose ir kt. (3.2.1., MVKĮ, 2020) 4. Nepakankamas individualios mokinių pažangos matavimas pamokose (1.1.3, 1.1.2, NMVA, 2020) 5. Nepakankamas mokinių tėvų (globėjų, rūpintojų) švietimas SEU srityje (Progimnazijos direktoriaus 2020 m. ataskaita) 6. Tobulintinas mokytojų ir mokinių kompiuterinis raštingumas (Apklausa dėl nuotolinio ugdymo, 2020) 7. Neišplėstos galimybės mokiniui atrasti save (trūksta teatro, techninių, programavimo būrelių ir kt.)(SELFIE, 2019, Progimnazijos direktoriaus 2020 m. ataskaita) 8. Neefektyvus turimos IT bazės panaudojimas (Progimnazijos direktoriaus 2020 m. ataskaita) |
| **Stipriosios pusės** | **Silpnosios pusės** |
| 1. Sistemingai analizuojami mokinių poreikiai, atliekami tyrimai, aiškiai sutariama dėl paramos ir pagalbos teikimo mokiniams, mokiniai visuomet sulaukia tinkamos pagalbos (2.1.3., MVKĮ, 2020) 2. Įvairiapusis mokinių, turinčių specialiųjų ugdymosi poreikių, ugdymas (Progimnazijos direktoriaus 2020 m. ataskaita) 3. Mokiniai įtraukiami į pažangos stebėjimą, rezultatų apmąstymą, skatinami prisiimti atsakomybę už savo mokymąsi (1.1.1., MVKĮ, 2020) 4. Išplėtota progimnazijos tinklaveika bendradarbiaujant su vietos bendruomene, kitomis mokyklomis, organizacijomis (4.2.3., MVKĮ, 2020) 5. Visiems bendruomenės nariams suteikiama laisvė rodyti iniciatyvą ir ją įgyvendinti, lyderių veikla telkia bendruomenę pokyčiams (4.2., MVKĮ, 2020) 6. Savivaldos atstovai renkami atvirai, savivalda funkcionuoja kaip realiai veikianti, jos sprendimai keičia mokyklos gyvenimą, yra sukurta sistema kaip priimami sprendimai (4.1.3., MVKĮ, 2020) 7. Tėvų (globėjų, rūpintojų) informavimo ir švietimo sistema atitinka tėvų (globėjų, rūpintojų) poreikius, tėvai (globėjai, rūpintojai) įsitraukia į vaikų ugdymą, dalyvauja tobulinant mokyklą (4.2.2., MVKĮ, 2020) 8. Bendruomenės narių santykiai grindžiami pagarba, laikomasi sutartų taisyklių, skatinama ir palaikoma mokinių savivalda ir lyderystė. (4.2.1., MVKĮ, 2020) 9. Tradicijų puoselėjimas (Progimnazijos direktoriaus 2020 m. ataskaita) |  |
| **Grėsmės** | **Galimybės** |
| 1. Daugėjantys visuomenės neigiami reiškiniai, didėjantis vaikus auginančių socialinės rizikos šeimų skaičius didina nemotyvuotų mokinių, turinčių elgesio problemų, gyvenančių socialinėje atskirtyje, skaičių | 1. Skelbiami projektų konkursai sudaro galimybes pritraukti papildomų lėšų materialinės bazės turtinimui ir atnaujinimui 2. Kryptingai vykdoma projektinė veikla leidžia tobulinti edukacines erdves, panaudojant mokinių darbus |
| **Grėsmės** | **Galimybės** |
| 1. Mokinio krepšelio metodika nepalanki progimnazijoms, nesudaro galimybių tenkinti realius mokinių ugdymo(si) individualius poreikius, neužtikrina mokymo(si) aplinkos savalaikio modernizavimo, nesudaro galimybių mokyklos valdymo pertvarkai 2. Ekonominė situacija šalyje mažina galimybes pritraukti papildomų lėšų ugdymo(si) poreikiams tenkinti 3. Pandeminė situacija šalyje įtakoja ugdymo formas ir būdus | 1. Konkurencija tarp mokyklų dėl mokinių skatina mokyklos bendruomenę ieškoti patrauklių ugdymo(si) galimybių 2. Mokinio krepšelio lėšos, skirtos mokytojų kvalifikacijai kelti, leidžia mokyklai kurti veiksmingą mokytojų kvalifikacijos tobulinimo ir palaikymo sistemą, susijusią su iššūkiais dabartinei mokyklai ir su mokyklos tikslų įgyvendinimu 3. ES atveria galimybę įsijungti į europinius partnerystės ir bendradarbiavimo tinklus, naudotis Europos fondų paramos lėšomis 4. Bendrieji ugdymo planai skatina mokyklą kurti savą ugdymo(si) turinio formavimo politiką, kuri numatytų perėjimą nuo mokymo(si) prie individualizuoto, diferencijuoto mokymo(si), inicijuotų mokytojo vaidmens kaitą, būtų orientuota į bendrųjų gebėjimų, vertybinių nuostatų ugdymą(si) ir dabarties žmogui būtinų kompetencijų suteikimą 5. Įvairios vaizdo pokalbių platformos išplečia mokyklos bendruomenės bendravimo ir bendradarbiavimo galimybes 6. Dalyvavimas projekte LL3 sudaro galimybes stiprinti mokinių kūrybinę-patyriminę veiklą ir plėtoti mokytojų projektinės veiklos organizavimo kompetencijas 7. Mokinių tėvų (globėjų, rūpintojų) švietimas SEU srityje leidžia kurti palankesnį mikroklimatą, gerinti bendruomenės narių tarpusavio santykius 8. Įgyta nuotolinio ugdymo praktika leidžia paįvairinti mokinių ugdymo formas 9. Keičiant pamokų / ugdymo proceso laiką, sudaromos galimybės mokiniams patogiu laiku lankyti konsultacinio centro, neformaliojo švietimo užsiėmimus |

|  |
| --- |
| **STRATEGINIO PLANO RENGIMAS:**   1. 2020 m. lapkričio 23 d. progimnazijos direktoriaus įsakymu Nr. V1-234 „Dėl darbo grupės sudarymo 2021-2023 metų progimnazijos strateginiam veiklos planui parengti ir veiklos funkcijų pasiskirstymo“ buvo sudaryta darbo grupė 2021-2023 metų progimnazijos strateginiam veiklos planui parengti bei deleguotos funkcijos. 2. 2020 m. gruodžio 14, 21, 28 d. ir 2021 m. sausio 7 d. strateginio plano kūrimo darbo grupė dalyvavo Raseinių rajono švietimo pagalbos tarnybos organizuojamuose 40 val. mokymuose „Bendrojo ugdymo mokyklos strateginio planavimo nuostatos, principai ir praktika“, kurių metu tobulino komandinio darbo kompetencijas, įgijo strateginio planavimo įgūdžių. Buvo numatytos progimnazijos strategijos 2021-2023 m. kryptys ir jų įgyvendinimo būdai.     **STRATEGINIO PLANO PRISTATYMAS MOKYKLOS BENDRUOMENĖJE:**   1. Raseinių Šaltinio progimnazijos mokytojų tarybos posėdyje 2021 m. balandžio mėn. 2. Raseinių Šaltinio progimnazijos tarybos posėdyje 2021 m. balandžio mėn.   **STRATEGINIO PLANO ĮGYVENDINIMAS:**  Patvirtintos strateginio plano uždaviniams įgyvendinti atskirų priemonių vykdymo komandos.  **STRATEGINIAI TIKSLAI IR UŽDAVINIAI**   1. **Tikslas. Užtikrinti veiksmingą kompetencijomis grįstą atnaujinto ugdymo turinio diegimą**   **Uždaviniai:**  1.1. Atnaujinti mokymo(si) priemones, rengiantis dirbti pagal atnaujinamas bendrąsias programas  1.2. Tobulinti pedagogų profesines kompetencijas, rengiantis dirbti su atnaujintu ugdymo turiniu  1.3. Sukurti sąlygas kiekvienam mokiniui, dalykų turiniu ugdant kompetencijas, siekti aukštesnių rezultatų   1. **Tikslas. Modernizuoti ugdymo procesą diegiant ir taikant informacines technologijas**   **Uždaviniai:**  2.1.Atnaujinti informacinių technologijų infrastruktūrą  2.2. Tobulinti pedagogų skaitmeninio ir medijų raštingumo kompetencijas ir kolegialų mokymąsi diegiant informacinių technologijų naujoves pamokoje  2.3. Tobulinti mokinių skaitmeninio raštingumo ir saugaus elgesio internete įgūdžius   1. **Tikslas. Plėtoti bendruomenės narių socialines emocines kompetencijas, siekiant tvarios asmenybės ūgties**   **Uždaviniai:**  3.1. Pritaikyti aplinką ir ugdymosi procesus įvairių ugdymosi poreikių turintiems mokiniams  3.2. Sudaryti sąlygas visiems progimnazijos bendruomenės nariams tobulinti socialines emocines kompetencijas  3.3. Stiprinti bendrystę su mokinių tėvais (globėjais, rūpintojais) ir socialiniais partneriais įtraukiant juos į gyvenimo mokykloje kūrimą |

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **1. Tikslas. Užtikrinti veiksmingą kompetencijomis grįstą atnaujinto ugdymo turinio diegimą** | | | | | | | |
| * 1. **Uždavinys. Atnaujinti mokymo(si) aplinkas ir priemones, rengiantis dirbti pagal atnaujinamas bendrąsias programas** | | | | | | | |
| **1.1.1. Priemonė. Planuoti ir kaupti išteklius, reikalingus ugdymo turinio atnaujinimui** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| **1** | **2** | **3** | **4** | **5** | **6** |
| 1. | Patalpų aprūpinimas šiuolaikiniais baldais ir įranga | V. Zubrickienė,  A. Vežbavičienė | 4 000 | 7 400 | 10 500 |
| 2. | Ugdymo priemonių įsigijimas | V. Zubrickienė,  A. Vežbavičienė | 13 700 | 14 000 | 14 000 |
| **Rizikos veiksnių apibūdinimas ir vertinimas.** Lėšų trūkumas. Neparengti atnaujinti vadovėliai | | | | | | | |
| **1.2. Uždavinys.**  **Tobulinti pedagogų profesines kompetencijas, rengiantis dirbti su atnaujintu ugdymo turiniu** | | | | | | | |
| **1.2.1. Priemonė. Kvalifikacijos tobulinimo renginiai** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Susipažinimas su ugdymo turinio atnaujinimo nuostatomis ir pedagogų profesinių kompetencijų, reikalingų darbui pagal atnaujintas bendrąsias programas, tobulinimas | V. Bakutienė,  metodinės tarybos pirmininkas | 1 500,  50 proc. pedagogų | 1 500,  25 proc. pedagogų | 1 500,  25 proc. pedagogų |
| 2. | Atnaujinamo ugdymo turinio dokumentų ir kompetencijų aprašų analizė | V. Zubrickienė,  V. Bakutienė,  J. Stankaitienė,  V. Tamošaitienė,  J. Marcinkienė,  R. Aginskienė,  J. Janušas,  L. Ivoškienė,  D. Giedraitienė,  A. Gudžiūnienė | 100 proc. pedagogų  6 susirinkimai | 100 proc. pedagogų  6 susirinkimai | 100 proc. pedagogų  6 susirinkimai |
| **Rizikos veiksnių apibūdinimas ir vertinimas.** Nebus organizuojami renginiai. Nepakankamas atnaujintų bendrąsias programas (toliau – BP) diegimo procesų išmanymas. Neapibrėžta ir nekonkreti savivaldybės švietimo politikų ir administratorių pozicija. Finansų stoka. Informacijos apie atnaujintą ugdymo turinį trūkumas. Nepakankamos vadovų kompetencijos darbo pagal atnaujintas BP klausimais. Mokytojų nepritarimas nuolatinei kaitai švietime | | | | | | | |
| **1.2.2. Priemonė. Kolegialus mokymasis** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Kolegialaus grįžtamojo ryšio technikų taikymas | Metodinių grupių pirmininkai | 1 renginys | 2 renginiai | 4 renginiai |
| 2. | Atnaujinto ugdymo turinio įgyvendinimo ir koordinavimo komandos įgalinimas | V. Zubrickienė,  V. Bakutienė,  J. Stankaitienė,  V. Tamošaitienė,  J. Marcinkienė,  R. Aginskienė,  J. Janušas,  L. Ivoškienė,  D. Giedraitienė,  A. Gudžiūnienė | 6 susirinkimai suplanuotos priemonės,  pateiktos rekomendacijos | 9 susirinkimai  suplanuotos priemonės, pateiktos rekomendacijos | 9 susirinkimai  suplanuotos priemonės, pateiktos rekomendacijos |
| **Rizikos veiksnių apibūdinimas ir vertinimas.** Mokytojų motyvacijos stoka. Nepakankamas atnaujintų BP diegimo procesų išmanymas. Informacijos apie atnaujintą ugdymo turinį trūkumas. Nepakankamos vadovų kompetencijos darbo pagal atnaujintas BP klausimais. Mokytojų nepritarimas nuolatinei kaitai švietime | | | | | | | |
| **1.3. Uždavinys. Sukurti sąlygas kiekvienam mokiniui, dalykų turiniu ugdant kompetencijas, siekti aukštesnių rezultatų** | | | | | | | |
| **1.3.1. Priemonė. Dalyvavimas nacionaliniuose tyrimuose** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | NMPP 4 klasėse | V. Bakutienė | Dalyvaus 95 proc. mokinių.  Rezultatai bus ne žemesni nei šalies vidurkis | Dalyvaus 95 proc. mokinių.  Rezultatai bus ne žemesni nei šalies vidurkis | Dalyvaus 95 proc. mokinių.  Rezultatai bus ne žemesni nei šalies vidurkis |
| 2. | NMPP 8 klasėse | V. Bakutienė | 95 proc. mokinių.  Rezultatai bus ne žemesni nei šalies vidurkis | 95 proc. mokinių.  Rezultatai bus ne žemesni nei šalies vidurkis | 95 proc. mokinių.  Rezultatai bus ne žemesni nei šalies vidurkis |
| **Rizikos veiksnių apibūdinimas ir vertinimas.** NMPP neorganizuojami nacionaliniu lygmeniu. Mokinių liga, techniniai trukdžiai | | | | | | | |
| **1.3.2. Priemonė. Ugdymo turinio kūrimas mokyklos lygmeniu** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Kūrybinė-projektinė veikla | J. Stankaitienė,  metodinė taryba | 5 tarptautiniai,  1 respublikos,  2 rajono,  6 mokyklos lygmeniu | 5 tarptautiniai,  1 respublikos,  2 rajono,  8 mokyklos lygmeniu | 5 tarptautiniai,  1 respublikos,  2 rajono,  8 mokyklos lygmeniu |
| 2. | Dalykų modulių programos | V. Tamošaitienė,  J. Stankaitienė | 2 modulių programos | 4 modulių programos | 4 modulių programos |
| 3. | Socialinė pilietinė ir edukacinė veikla:   * Nepamokinės veiklos dienos * Edukacinės išvykos * Kultūros paso renginiai * Socialinė pilietinė veikla * Savanorystė | V. Tamošaitienė,  J. Stankaitienė,  V. Bakutienė,  1-8 klasių vadovai | 100 procentų mokinių,  5-8 klasėse -  12 edukacinių išvykų,  1-4 klasėse -  30 edukacinių išvykų,  7 600 KP  2 700 MK | 100 procentų mokinių,  5-8 klasėse -  12 edukacinių išvykų,  1-4 klasėse -  32 edukacinės išvykos,  7 600 KP  3 000 MK | 100 procentų mokinių,  5-8 klasėse -  12 edukacinių išvykų,  1-4 klasėse -  32 edukacinės išvykos,  7 600 KP  3 000 MK |
| **Rizikos veiksnių apibūdinimas ir vertinimas** Nebus pasitikėta mokyklomis ir nebus numatyta 30 proc. ugdymo turinio kūrimo mokyklos lygmeniu. Neskirtas finansavimas projektinei veiklai. Nepakankamas mokinių skaičius pasirenkant modulius. Finansavimo stoka | | | | | | | |
| **2. Tikslas. Modernizuoti ugdymo procesą diegiant ir taikant informacines technologijas** | | | | | | | |
| **2.1. Uždavinys. Atnaujinti informacinių technologijų infrastruktūrą** | | | | | | | |
| **2.1.1. Priemonė. Skaitmeninių mokymo priemonių, licencijų ir kompiuterinės įrangos įsigijimas** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Skaitmeninių mokymo priemonių ir kitos licencijos | J. Stankaitienė,  A. Vežbavičienė,  J. Pipiras | 14 550 | 14 550 | 14 550 |
| 2. | Kompiuterinės įrangos įsigijimas | J. Stankaitienė,  A. Vežbavičienė,  J. Pipiras | 16 650 | 22 750 | 15 750 |
| 3. | Projektas „Saugios elektroninės erdvės vaikams kūrimas“ | J. Stankaitienė,  A. Vežbavičienė,  J. Pipiras | 700 | - | - |
| **Rizikos veiksnių apibūdinimas ir vertinimas.** Nepakankamas finansavimas | | | | | | | |
| **2.2. Uždavinys. Tobulinti pedagogų skaitmeninio ir medijų raštingumo kompetencijas ir kolegialų mokymąsi diegiant informacinių technologijų naujoves pamokoje** | | | | | | | |
| **2.2.1. Priemonė. Ilgalaikės mokymo programos** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| **1** | **2** | **3** | **4** | **5** | **6** |
| 1. | Darbo su atvirais skaitmeniniais ištekliais mokymai | J. Stankaitienė,  V. Bakutienė,  IT vystymo komanda | Dalyvaus 50 proc. pedagogų | Dalyvaus 30 proc. pedagogų | Dalyvaus 20 proc. pedagogų |
| 2. | Pedagoginės praktikos naudojant planšetinius kompiuterius | J. Stankaitienė,  IT vystymo komanda | Dalyvaus 10 proc. mokytojų | Dalyvaus 15 proc. mokytojų | Dalyvaus 15 proc. mokytojų |
| 3. | Pažangios mokymo(si) praktikos stebėjimas ir mokymai užsienyje pagal Erasmus+ projektą „Augdamas Atsakingai Auginu“ | V. Zubrickienė,  J. Stankaitienė,  V. Bakutienė,  B. Vaičekauskienė,  Ž. Kapočius,  S. Bartusevičienė,  V. Globienė | 4 500  Dalyvaus 3 pedagogai | 2 782  Dalyvaus 2 pedagogai | - |
| 4. | Darbo Classroom aplinkoje kolegialios konsultacijos | J. Stankaitienė,  A. Abromavičienė,  V. Drungėlienė,  S. Bartusevičienė,  Ž. Kapočius,  L. Ivoškienė | Dalyvaus 80 proc. pedagogų | Dalyvaus 30 proc. pedagogų | Dalyvaus 20 proc. pedagogų |
| **Rizikos veiksnių apibūdinimas ir vertinimas.**  Neatsiras norinčių dalintis gerąja darbo patirtimi, motyvacijos stoka mokytis dėl besitęsiančios pandemijos gali neįvykti mokymai užsienyje (kontaktiniu būdu) | | | | | | | |
| **2.3. Uždavinys. Tobulinti mokinių skaitmeninio raštingumo ir saugaus elgesio internete įgūdžius** | | | | | | | |
| **2.3.1. Priemonė. Pagalba mokiniams tobulinant skaitmeninius gebėjimus** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Skaitmeninio raštingumo ugdymo moduliai 5-7 klasių mokiniams | S. Bartusevičienė,  V. Drungėlienė | 10 proc. mokinių lankys modulius | 10 proc. mokinių lankys modulius | 10 proc. mokinių lankys modulius |
| **1** | **2** | **3** | **4** | **5** | **6** |
| 2. | Projektas „Informatika pradiniame ugdyme“ | J. Stankaitienė,  pradinių klasių mokytojai | 100 proc. mokinių dalyvaus projekte | 100 proc. mokinių dalyvaus projekte | 100 proc. mokinių dalyvaus projekte |
| 3. | Skaitmeninių gebėjimų ugdymo neformaliojo švietimo būreliai | V. Tamošaitienė,  IT vystymo komanda | 2 NŠ būreliai, lankys 24 mokiniai | 2 NŠ būreliai, lankys 24 mokiniai | 2 NŠ būreliai, lankys 24 mokiniai |
| **Rizikos veiksnių apibūdinimas ir vertinimas.**  Nepakankamas skaičius mokinių norinčių lankyti modulius ir NŠ būrelius. Finansavimo stoka | | | | | | | |
| 1. **Tikslas. Plėtoti bendruomenės narių socialines emocines kompetencijas, siekiant tvarios asmenybės ūgties** | | | | | | | |
| * 1. **Uždavinys. Pritaikyti aplinką ir ugdymosi procesus įvairių ugdymosi poreikių turintiems mokiniams** | | | | | | | |
| * + 1. **Priemonė. Pagalbos mokiniui specialistų patalpų pertvarkymas** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Specialistų kabinetų remontas | A. Vežbavičienė | - | 20 000 | 10 000 |
| 2. | IT įrangos įsigijimas | J. Stankaitienė,  A. Vežbavičienė,  J. Pipiras | 700 | 2 500 |  |
| 3. | Baldų ir tekstilės gaminių atnaujinimas | A. Vežbavičienė | 1 300 | - | 1 000 |
| **Rizikos veiksnių apibūdinimas ir vertinimas.** Finansavimo stoka. Ribotos techninių sprendimų galimybės | | | | | | | |
| **3.1.2. Priemonė. Pedagogų ir švietimo pagalbos specialistų pasirengimas įtraukčiai švietime** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Fizinės aplinkos ir įrangos pritaikymas įvairių poreikių mokiniams | V. Zubrickienė,  A. Vežbavičienė | 30 000 | 30 000 | 30 000 |
| 2. | Multisensorinio kambario įrengimas | A. Vežbavičienė,  B. Vaičekauskienė | 340 | 1345 | 5 500 |
| 3. | Pedagogų ir švietimo pagalbos specialistų kvalifikacijos kėlimas | V. Bakutienė | 500 | 1 000 | 1 000 |
| **Rizikos veiksnių apibūdinimas ir vertinimas.**  Finansavimo stoka. Steigėjo nepritarimas | | | | | | | |
| * 1. **Uždavinys. Sudaryti sąlygas visiems progimnazijos bendruomenės nariams tobulinti socialines emocines kompetencijas** | | | | | | | |
| * + 1. **Priemonė. Socialinio emocinio ugdymo (toliau –** **SEU) tvarumo užtikrinimas** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Ilgalaikių SEU programų įgyvendinimas | V. Zubrickienė,  K. Vileišienė | 1 500 | 1 500 | 1 500 |
| **1** | **2** | **3** | **4** | **5** | **6** |
| 2. | Socialinio emocinio ugdymo vystymo komandos veikla | SEU vystymo grupė | Parengtas SEU ilgalaikis planas ir įgyvendinta 30 proc. veiklų | Įgyvendinta 30 proc. veiklų | Įgyvendinta 40 proc. veiklų |
| 3. | Pedagogų kvalifikacijos tobulinimas | V. Bakutienė | 30 proc. pedagogų | 40 proc. pedagogų | 30 proc. pedagogų |
| 4. | Tėvų (globėjų, rūpintojų) švietimas | SEU vystymo grupė | 5 kvalifikacijos renginiai tėvams (globėjams, rūpintojams),  dalyvaus 250 tėvų (globėjų, rūpintojų) | 5 kvalifikacijos renginiai tėvams (globėjams, rūpintojams),  dalyvaus 300 tėvų (globėjų, rūpintojų) | 5 kvalifikacijos renginiai tėvams (globėjams, rūpintojams),  dalyvaus 350 tėvų (globėjų, rūpintojų) |
| 5. | Bendradarbiavimas su institucijomis, veikiančiomis SEU srityje | SEU vystymo grupė | 5 pedagogai dalinasi gerąja darbo patirtimi,  3 institucijos | 5 pedagogai dalinasi gerąja darbo patirtimi,  4 institucijos | 5 pedagogai dalinasi gerąja darbo patirtimi,  4 institucijos |
| **Rizikos veiksnių apibūdinimas ir vertinimas.**  Finansavimo stoka. Nepakankamas tėvų (globėjų, rūpintojų) aktyvumas ir įtrauktis | | | | | | | |
| * 1. **Uždavinys. Stiprinti bendrystę su mokinių tėvais (globėjais, rūpintojais) ir socialiniais partneriais įtraukiant juos į gyvenimo mokykloje kūrimą** | | | | | | | |
| * + 1. **Priemonė. Saviraiškos įvairovės užtikrinimas neformaliajame ugdyme** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Neformaliojo švietimo (toliau – NŠ) būreliai įvairių poreikių mokiniams | V. Tamošaitienė | 29 būreliai,  75 proc. mokinių lankys būrelius | 30 būrelių,  80 proc. mokinių lankys būrelius | 30 būrelių,  85 proc. mokinių lankys būrelius |
| 2. | NŠ būrelius lankančių mokinių dalyvavimas rajono ir respublikos renginiuose | V. Tamošaitienė | 20 renginių,  50 proc. mokinių dalyvaus renginiuose,  10 prizinių vietų | 22 renginiai,  55 proc. mokinių dalyvaus renginiuose,  10 prizinių vietų | 25 renginiai,  55 proc. mokinių dalyvaus renginiuose,  12 prizinių vietų |
| **Rizikos veiksnių apibūdinimas ir vertinimas.**  Finansavimo stoka. Dėl pandemijos NŠ būrelių veikla gali būti sustabdyta arba bus vykdoma nuotoliniu būdu, nebus organizuojami rajono ir respublikos renginiai. Žmogiškųjų išteklių stoka | | | | | | | |
| * + 1. **Priemonė. Mokinių tėvų (globėjų, rūpintojų) įsitraukimas į mokyklos gyvenimą** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m.** | **2023 m.** |
| 1. | Bendruomenės renginiai su tėvais (globėjais, rūpintojais) | V. Tamošaitienė | 13 renginių,  50 proc. tėvų (globėjų, rūpintojų) dalyvaus renginiuose | 14 renginių,  55 proc. tėvų (globėjų, rūpintojų) dalyvaus renginiuose | 14 renginių,  60 proc. tėvų (globėjų, rūpintojų) dalyvaus renginiuose |
| 2. | Tėvų (globėjų, rūpintojų) iniciatyvos | J. Tamašauskienė,  E. Gudžiūnas,  1-8 klasių vadovai | 2 iniciatyvos,  100 proc. įgyvendintos iniciatyvos | 3 iniciatyvos,  100 proc. įgyvendintos iniciatyvos | 3 iniciatyvos,  100 proc. įgyvendintos iniciatyvos |
| 3. | Tėvų (globėjų, rūpintojų) įsitraukimas į formalųjį ugdymą (toliau – FU) | J. Tamašauskienė,  E. Gudžiūnas,  1-8 klasių vadovai | 3 įsitraukimo į FU formos | 3 įsitraukimo į FU formos | 4 įsitraukimo į FU formos |
| **Rizikos veiksnių apibūdinimas ir vertinimas.**  Finansavimo stoka. Nepakankamas tėvų (globėjų, rūpintojų) aktyvumas ir įtrauktis | | | | | | | |
| **3.3.3. Priemonė. Tinklaveikos palaikymas ir plėtojimas** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2021 m.** | **2022 m** | **2023 m.** |
| 1. | Bendruomenės renginiai su socialiniais partneriais | V. Tamošaitienė,  E. Gudžiūnas,  1-8 klasių vadovai | 10 renginių | 12 renginių | 14 renginių |
| 2. | Socialinių partnerių organizuojami renginiai išorinėse edukacinėse aplinkose | V. Zubrickienė,  E. Gudžiūnas,  1-8 klasių vadovai | 8 renginiai,  95 proc. mokinių,  50 proc. mokytojų | 10 renginių  95 proc. mokinių,  55 proc. mokytojų | 10 renginių  95 proc. mokinių,  60 proc. mokytojų |
| **Rizikos veiksnių apibūdinimas ir vertinimas.**  Finansavimo stoka. Nepakankamas socialinių partnerių aktyvumas ir įtrauktis | | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_